Stephanie Seymour

Stephanie Michelle Seymour (1968-yil 23-iyulda tugʻilgan) – amerikalik model va aktrisa. 1980 va 1990-yillarda „Sports Illustrated Swimsuit Issue“ va „Vogue“ jurnalining muqovasi uchun suratga tushgan eng mashhur supermodellardan biri. Victoriaʼs Secret Angel sifatida tanilgan. Goʻzallikka oid maslahatlar haqidagi kitob muallifi boʻlib, kiyim-kechak va kosmetika mahsulotlari uchun reklama kampaniyalarida ishtirok etgan. 2017-yilda oʻzining ichki kiyimlar brendini ishga tushirgan. Shuningdek, aktrisalik faoliyatida ham oʻzini sinab koʻrgan.

 Yoshlik yillari va karyerasi 
Stephanie Seymour Kaliforniyaning San-Diego shahrida tugʻilgan. Otasi Kaliforniyada koʻchmas mulk bilan shugʻullanuvchi tadbirkor boʻlgan. Seymour 16 yoshida oʻz shahridagi mahalliy gazeta va doʻkonlar uchun model sifatida faoliyatini boshlagan. 1983-yilda 15 yoshida Elite Model Management Look of the Year (hozirda Elite Model Look deb ataladi) nomli tanlovning finaliga qadar yetib borgan.

1980-yillarning oxiri va 1990-yillarning boshlarida Seymourning surati „Sports Illustrated Swimsuit Issue“ jurnalining koʻplab sonlarida va „Vogue“ jurnali muqovasida paydo boʻlgan. 1991-yil mart oyida, soʻngra 1993-yil fevral oyida Seymour „Playboy“ jurnali uchun suratga tushgan. Model 1980–1990-yillarning eng mashhur supermodellaridan biri boʻlib, uning nomi Ketrin Moss, Naomi Campbell, Linda Evangelista, Christy Turlington, Helena Christensen, Cindy Crawford va Claudia Schiffer bilan bir qatorda tilga olinadi.

 Shaxsiy hayoti 
14 yoshida Seymour oʻsha paytda 42 yoshda boʻlgan Elite Model Management agentligi rahbari John Casablancas bilan uchrasha boshlagan. Oʻsha vaqtda Casablancas model Jeanette Christiansenga uylangan edi. Juftlik bir muddat birga yashagan, biroq keyinchalik Seymour bu munosabatlarga yakun yasagan.

1989-yildan 1990-yilgacha model gitarachi Tommy Andrewsga turmushga chiqqan. Ularning Dylan ismli oʻgʻli bor.

 Manbalar 

 Havolalar 
  Media related to Stephanie Seymour Category:Commons category link from Wikidata at Wikimedia Commons
 Stephanie Seymour at Fashion Model Directory

 Sports Illustrated Swimsuit Collection Gallery for Stephanie Seymour


Turkum:Kaliforniyalik ayol modellar
Turkum:Yashayotgan insonlar
Turkum:Amerikalik televideniye aktrisalari
Turkum:Amerika film aktrisalari
Turkum:Amerikalik ayol modellar
Turkum:21-asr Amerika aktrisalari
Turkum:1968-yilda tugʻilganlar
Turkum:San Diegolik aktrisalar